
Pravo na otpremninu  u slučaju dobijanja otkaza 
Jedno od najčešćih pitanja zasposlenih odnosi se na pravo na otpremninu, tj. na novčanu naknadu koja se isplaćuje u slučajevima kada radnik dobije otkaz.
U nastavku slede ključni odgovori vezani za ovu temu – da li zaposleni imaju pravo na otpremninu kada se dobije otkaz ili kada im istekne ugovor, koliko iznosi, kako se i kada isplaćuje.
U nastavku smo detaljno obradili ovu temu i naveli sve odgovore na pitanja koja će vam sigurno pomoći da razumete sva prava i obaveze oko otpremnina.
 
Šta je otpremnina?
 
Da biste razumeli šta je tačno otpremnina, potrebno je upoznati se sa osnovnim pojmovima. Pravo na otpremninu predstavlja novčanu naknadu koju poslodavac isplaćuje zaposlenom kada dođe do prestanka radnog odnosa.
Razlog otkaza nije najčešće krivicom radnika. A otpremnina je pravo u vezi sa otkazom zaposlenog.
Može se reći da se otpremnina isplaćuje kako bi zaposlenom ublažile finansijske posledice zbog gubitka posla, kao i u cilju obeštećenja zbog prestanka ugovora o radu.
Otpremnina predstavlja i osnovno pravo svakog zaposlenog iz radnog odnosa, jer se vezuje i za otkaz, tj. za prestanak radnog odnosa.
 
Kada i u kojim situacijama se isplaćuje otpremnina?
 
Postoje 3 različite situacije kaka se otpremnina isplaćuje, a to su sledeći slučajevi:
1. kada zaposleni dobije otkaz, odnosno prestankom radnog odnosa kao tehnološki višak (to je razlog);
2. kada zaposleni ide u penziju;
3. kada poslodavac sa zaposlenim zaključi sporazumni raskid ugovora o radu (drugi naziv je stimulativna otpremnina).
 
Visina otpremnine i kako se obračunava?
 
Visina otpremnine i način obračuna definisani su zakonom. Iznos zavisi od toga koliko zaposleni ima radni staž u firmi gde je zaposlen, zavisi od prosečne zarade u prethodna tri meseca, a takođe zavisi i od razloga prekida radnog odnosa.
Tačan iznos se utvrđuje pravilnikom o poslovanju firme, ugovorom o radu, kolektivnim ugovorom ili drugim internim aktom firme. Ono što je važno naglasiti je da otpremnina ne može biti niža od zakonski propisanog minimuma, bez obzira na to kako je ostvareno pravo.
Pravilan obračun otpremnine i proseka zarade koja se uzima će najispravnije uraditi agencije za knjigovodstvene usluge, jer kada vode knjige svojim klijentima one brinu i o svim administrativnim koracima. Preporuka je da se posavetujete i da angažujete knjigovođu sa iskustvom.
U nastavku sledi detaljnije o svakom načinu sticanja prava na isplatu otpremnine.
 
1. Otpremnina kao tehnološki višak kada se i kako isplaćuje?
 
Otkaz kao tehnološki višak je jedan od načina za prestanak radnog odnosa. Drugim rečima, kada zbog tehnoloških, ekonomskih ili organizacionih promena prestane potreba za obavljanjem određenog posla ili dođe do smanjenja obima posla, zaposlenom će prestati radni odnos, biće proglašen tehnološkim viškom, ali će ostvariti pravo na otpremninu.
U ovom slučaju, kada poslodavac utvrdi da je zaposleni postao višak jer prestaje potreba za obavljanjem njegovog posla, proglašava ga tehnološkim viškom i ima zakonsku obavezu da mu isplati otpremninu.
Samo zaposleni koji su u radnom odnosu ostvaruju pravo na isplatu otpremnine. To je pravo svakog zaposlenog iz radnog odnosa sa jedne strane, a obaveza poslodavca prema zaposlenom koji je u radnom odnosu, sa druge strane. Računa se puna godina rada u firmi.
Iako se u praksi često primenjuje obrnut redosled isplate otpremnine – prvo otkaz, pa posle mesec dana isplata, zakon propisuje obrnuto. Po pravilu, poslodavac je obavezan da prvo isplati otpremninu pre otkaza ugovora o radu po osnovu tehnološkog viška, pa tek onda da raskine radni odnos.
Jedino tako rešenje o otkazu ugovora o radu može biti punovažno. Dakle, po zakonu, ugovor o radu ne može biti raskinut pre isplate otpremnine.
 
1.1. Kolika je visina otpremnine kod otkaza kao tehnološki višak?
 
Visina otpremnine koja će biti isplaćena definiše se opštim aktom, kolektivnim ugovorom ili drugim pravilnikom o radu kompanije. Sa druge strane, za otkaz kao tehnološki višak visina otpremnine ne sme biti niža od zbira trećine zarade zaposlenog za svaku navršenu godinu rada u radnom odnosu kod tog poslodavca.
Zarada zaposlenog koja se uzima za obračun je prosečna zarada u protekla tri meseca, koja prethode mesecu u kojem se isplaćuje otpremnina. Pisali smo o tekst o tome šta sve obuhvata zarada iz radnog odnosa.
U slučaju statusnih promena, kada se određuje visina otpremnine računa se vreme provedeno u radnom odnosu kod poslodavca sledbenika, uključujući i firmu gde je zaposleni prethodno radio. Konkretno u ovom slučaju misli se na firme koje su se spojile ili ako je došlo do promene pravne forme pravnog lica ili ako su povezana pravna lica.
U skladu sa zakonom, ako dođe do promene vlasništva nad kapitalom, to se ne smatra promenom poslodavca u vezi sa ostvarivanjem prava na otpremninu. U tom slučaju, poslodavac sledbenik ima obavezu da isplati otpremninu ako se za to steknu zakonski uslovi.
 
1.2. Ko ne ostvaruje pravo na otpremninu prilikom otkaza?
 
Pravo na otpremninu mogu da ostvare sledeće kategorije:
· lica koja su kod poslodavca bila angažovana putem ugovora o privremenim i povremenim poslovima ili kroz ugovor o delu ili dopunski rad, jer se ovim ugovorima ne zasniva radni odnos;
· za bilo koji rad van radnog odnosa;
· za staž po osnovu preduzetnika (ako je radni odnos u svojstvu preduzetnika);
· zaposleni kome je već u prethodnom period isplaćena otpremnina kod istog ili drugog poslodavca za isti period.
Pisali smo detaljan tekst o svim modelima radnog angažovanja u Srbiji, koja uključuju kako radni odnos, tako i ugovore za rad van radnog odnosa.
 
2. Otpremnina za odlazak u penziju kada se i kako ostvaruje?
 
Zaposleni ostvaruje pravo na isplatu otpremnine zbog odlaska u penziju, nevezano za vrstu penzije koju ostvaruje. Važno je da mu prestaje radni odnos povodom odlaska u penziju. O bilo kojoj vrsti penzije da se radi,  a postoje starosna, invalidska, prevremena ili porodična penzija, radnik ima pravo na otpremninu jer mu prestaje radni odnos zbog odlaska u penziju.
Bez obzira koliko je vremena proveo u radnom odnosu kod poslodavca, radnik koji prestaje da radi zbog penzije ima pravo na otpremninu po osnovu toga. Poslodavac je dužan da izvrši isplatu otpremnine u roku od 30 dana od kada zaposlenom prestane radni odnos zbog odlaska u penziju.
U ovom slučaju, visina otpremnine za odlazak u penziju iznosi najmanje dve prosečne zarade u Republici Srbiji, u skladu sa poslednjem objavljenim statističkim podacima za taj period.
Jedino na taj način se može steći pravo da se isplati otpremnina kada radnik da otkaz.
 
2.1. Kada se ne ostvaruje pravo na otpremninu prilikom odlaska u penziju?
 
Zaposleni neće ostvariti pravo na to da mu poslodavac isplati otpremninu ako da otkaz zbog sticanja uslova za penziju, bez da prethodno navede da je razlog tog otkaza/prestanka radnog odnosa odlazak u penziju.
Ako navede i jasno naznači penziju kao razlog, tačnije da traži prekid radnog odnosa zbog ispunjavanja uslova za odlazak u penziju, ostvaruje pravo na isplatu otpremnine.
 
2.3. Da li je moguće isplatiti viši iznos otpremnine prilikom odlaska u penziju?
 
Da, poslodavac zaposlenom koji je ostvario pravo na otpremninu može da isplati veći iznos otpremnine nego što je to predviđeno zakonom.
Bez obzira na razlog ostvarivanja prava na isplatu otpremnine, ima pravo da mu se isplati više. Ne sme manje.
Da bi se to pravo i ostvarilo, potrebno je da kao mogućnost isplate većeg iznosa otpremnine bude definisana opštim aktom, kolektivnim ugovorom, pravilnikom o radu ili ugovorom o radu sa zaposlenim.
 
3. Otpremnina za sporazumni raskid ugovora o radu ili stimulativna otpremnina
 
Kada zaposleni i poslodavac zaključe sporazumni raskid ugovora o radu, radnik po pravilu može da dobije određenu novčanu naknadu. To je drugim rečima – stimulativna otpremnina, kao vrsta finansijske naknade.
Poslodavac je obavezan da ovakav vid otpremnine isplati samo ako su iznos i rok isplate stimulativne otpremnine prethodno ugovoreni, tj. predviđeni sporazumnim raskidom ugovora o radu. Pored toga, mogu biti predviđeni i kolektivnim ugovorom.
Međutim, kolika će biti visina otpremnine zavisi od internog dogovora između poslodavca i zaposlenog, a koji se definiše kroz sporazumni ugovor o raskidu radnog odnosa. Taj ugovor se zasniva u pisanoj formi.
 
Izjava zaposlenog da se odriče prava na otpremninu
 
Otpremnina (bez obzira o kom slučaju isplate otpremnine se radi) je potraživanje kojeg se niko ne može odreći. Prema Ustavu RS određuje se da svako ima pravo na pravnu zaštitu ta slučaj prestanka radnog odnosa i niko se tih prava ne može odreći (član 60. Ustav RS).
Izjava zaposlenog da se odriče prava na isplatu otpremnine je ništava, odnosno nevažeća. Dakle, u bilo kom slučaju izjava o odricanju od otpremnine nema pravnu snagu, bez obzira da li je u pisanoj formi zaposlenog ili je navedeno kao odredba u ugovoru o radu koji je sa zaposlenim zasnovan prilikom zapošljavanja, sporazumnom raskidu ugovora o radu ili nekom drugom aktu firme.
Firma je dužna da mu isplati tu naknadu, i pored izjave zaposlenog da se odriče svog prava. Pravo na otpremninu zbog otkaza je obaveza poslodavca prema radniku.
Poslodavac koji zaposlenom uskrati pravo na otpremninu ili ne želi da radniku isplati otpremninu čini privredni prekršaj. Može dobiti novčanu kaznu u iznosu od 400.000 dinara do 1.000.000 dinara.

